 Guddoomiyihii hore ee Bullaxaar, Axmed Aw Ismaaciil Jaamac oo ugu horeyn arrintaasi ka hadlaya waxa uu yidhi Waa sharci qofku haddii uu dambi galo in waajibkiisa la mariyo, masuuliyiintan xilka laga qaaday ee la xidhxidhay may ahaan jirin caynkaasi, haddii uu nin masuul ahi uu dambi galo waa la soo qaban jiray maxkamadda ayaa la geyn jiray, marka uu dambigiisu cadaato ayaa waajibkiisa la marin jiray, laakiin ma dhici jirin in mar kaliya xilkana laga qaado lana xidho, ta labaad, madaxweyne ku xigeenku waxa uu sheegay in hantidan masuuliyiinta lagu eedeeynayo in hore loo lunsaday oo iyaga loo diray inay badbaadiyaan, ilaa imika lama hayo cidii lunsaday, ciddan wax lunsatay ee madaxweyne ku xigeenku sheegay ee aan la qaban ma cid sharciga ka saraysaa, waxaanu leenahay masuuliyiintan la xidhay uma aragno kuwa arrintaasi lagu xidhay ee waa kuwa ujeeddo laga leeyahay, markaa waa in kuwii waxaasi sameeyeyna la xidhaa kuwana sharciga la mariyo ayuu yidhi. 